NaiveNeuron/SloPal huggingface dataset:
Kaliňák, Robert, poslanec NR SR (2010-09-08):
Veľmi pekne ďakujem. Súhlasím s tým, čo tu bolo povedané pri návrhu na odvolanie predsedu parlamentu, pretože on naozaj nemá úroveň. Nemá úroveň ani dnes, keď sa snažil seba obhajovať, pretože jediné jeho obhajovanie bolo v tom, že škôlkarsky pľul na toho, kto mu povedal, že je zlý. To sa robí v škôlke, pán Sulík, toto sa presne robí v škôlke. Skúste obhajovať niekedy sám seba. Keď hovoríte o ľuďoch, ktorí dvadsať rokov nič nerobili, tak sa pozrite po svojej ľavej ruke, po svojej pravej ruke, obidvaja, všetci sú dvadsať rokov v politike, čiže všetkých svojich kolegov ste nazvali, že nič nerobili, lebo všetci sú dvadsať rokov v politike. (Potlesk.) A práve ste si mohli aj dnes všimnúť... (Reakcie z pléna.) Ja si ich za to vážim, že sú v politike, ja len nehovorím to, čo hovorí pán Sulík, pretože nech si pozrie životopis pána Mikloša, ktorý tiež nikdy v súkromnej sfére nebol. Viete, je rozdiel byť v súkromnej a vo verejnej sfére, ale to tiež možno časom pochopíte. A dnes práve konkrétne nesiete konkrétne dôsledky za svoje rozhodnutia, pretože povedať, že „ovplyvniť“ znamená „kontrolovať“, to ako keď niekto zavraždí niekoho strelou a povie, že iba nechcel ho zavraždiť, len chcel, aby mal viacej železa v krvi. Pozrite si dobre... (Smiech v sále.) Pozrite si dobre, presne ako vyzerá napríklad životopis predsedu strany SMER Roberta Fica. Sedem rokov zastupovania Slovenskej republiky na Európskom súde pre ľudské práva a jednotlivé výhry v milión korunách, to je práca bez zodpovednosti? Jednoducho vy nemáte nič načítané, vy strieľate presne ako ten škôlkar alebo ako jeden kolega, ktorý včera hovoril, no ale mne niekto povedal, že vy ste boli horší alebo lepší ako predtým. To je proste smiešnosť, ktorá na pôdu tohto parlamentu nepatrí. To, čo ste počuli pri úvode prejavu predsedu strany SMER Roberta Fica, boli fakty a vy ste hovorili len blato. (Potlesk.)
V. Veteška, podpredseda NR SR: (2005-10-27):
Pokračujeme druhým čítaním o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov (tlač 1276, spoločná správa 1276a). Prosím podpredsedu vlády a ministra financií pána Ivana Mikloša, aby vládny návrh zákona uviedol.
Mikulec, Roman, minister vnútra SR (2020-07-09):
Pán predsedajúci, nie, ďakujem pekne.
K. Cibulková, poslankyňa: (2007-09-19):
Predseda Národnej rady Slovenskej republiky rozhodnutím z 31. júla 2007 č. 351 pridelil predmetnú informáciu na prerokovanie Ústavnoprávnemu výboru Národnej rady Slovenskej republiky. Informáciu predkladá vláda Slovenskej republiky podľa ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. V polročných intervaloch je vláda povinná písomne informovať Národnú radu Slovenskej republiky o vydaných aproximačných nariadeniach v uplynulom období a súbežne predložiť zámer ich prijímania v najbližšom polroku. Platný zákon vymedzil oblasti, v ktorých vláda musí nariadenia vydávať, podmienky ich vydávania a tiež príslušný kontrolný mechanizmus. Uvedená povinnosť vlády je súčasťou kontrolného mechanizmu parlamentu. Podľa § 4 ods. 3 citovaného zákona Národná rada môže po prerokovaní požiadať vládu, aby právnu úpravu navrhovanú ako aproximačné nariadenia predložila ako návrh zákona. Z informácie vyplýva, že vláda Slovenskej republiky za účelom implementovania právnych aktov Európskej únie a Európskych spoločenstiev prijala v hodnotenom období 75 aproximačných nariadení, a to predovšetkým z oblasti pôdohospodárstva, životného prostredia a dopravy, čo zodpovedá vymedzeniu oblasti v ustanovení § 2 citovaného zákona. Podobného charakteru by mali byť i aproximačné nariadenia, ktoré vláda Slovenskej republiky pripravuje na II. polrok roku 2007. Ústavnoprávny výbor prerokoval informáciu vlády 5. septembra 2007 na svojej 25. schôdzi a uznesením č. 220 odporúča Národnej rade informáciu vziať na vedomie. Pán predsedajúci, prosím vás, otvorte rozpravu.
Pellegrini, Peter, predseda NR SR (2015-12-15):
Prezentujme sa a hlasujme o zákone ako o celku. (Hlasovanie.) Prítomných 117 poslancov, za hlasovalo 78, proti bolo 12, zdržalo sa 26 poslancov, nehlasoval 1. Konštatujem, že Národná rada po opätovnom prerokovaní schválila novelu zákona č. 657/2004 Z. z. o tepelnej energetike vrátenom prezidentom Slovenskej republiky . Nasleduje hlasovanie v prvom čítaní o návrhu poslanca Novotného na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1814), bod 104 schváleného programu. Pán poslanec Zajac uvedie hlasovanie. (Hlasovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1814.)
Susko, Boris, poslanec NR SR (2021-03-18):
Ďakujem pekne, pán predsedajúci. Ja len chcem upozorniť na skutočnosť, že toto sú zákony. A teraz idú zákony vrátane tohto, ktorý už druhýkrát prepadáva v poradí. A chcem len upozorniť na to, že takto sa naozaj nedá robiť poslanecká práca, keď sa chcete zúčastniť rozpravy k uvedenému návrhu zákona a ten už druhýkrát z programu bez ospravedlnenia, bez akéhokoľvek dôvodu prepadne v poradí, tak s týmto by sa asi malo niečo robiť. Zamyslieť sa nad tým, že či by nemali vypadnúť z programu úplne. Že sú to poslanecké návrhy zákonov a poslanci sú povinní ich predložiť v termíne, v ktorom idú v poradí. Ďakujem.
Ľ. Petrák, poslanec: (2010-03-09):
Pán predseda, v rozprave vystúpil jeden pán poslanec a nezazneli žiadne pozmeňujúce návrhy, poprosím preto dať hlasovať o pozmeňujúcich návrhoch zo spoločnej správy, ktoré sú uvedené pod č. 1 až 3, a to o všetkých spoločne s odporúčaním gestorského výboru schváliť ich.
Fico, Robert, predseda vlády SR (2014-09-11):
Vážený pán poslanec Národnej rady, ďakujem za položenú otázku. Zároveň odpoviem aj na otázku pána poslanca Novotného a možno ďalších 39 opozičných otázok, ktoré rovnako súvisia s predmetnou problematikou. Začnem trochu osobne, ak dovolíte, a postavím si otázku, určite spoločne aj s mojimi kolegami zo SMER-u – sociálna demokracia, že či vaše rozhorčenie, páni, ohľadne Ukrajiny je úprimné. Pretože ja si pamätám, ako ste zdvihli ruky za prelety lietadiel NATO, keď sme ešte členský štát NATO neboli a tieto lietadlá zabíjali civilistov v bývalej Juhoslávii. (Potlesk.) Ja si pamätám, ako ste súhlasili s nelegitímnou vojnou v Iraku. Ako ste tam poslali vojakov bez akéhokoľvek zaváhania v mene cudzích záujmov, preto ja vám neverím. Vaše rozhorčenie ohľadne Ukrajiny je neúprimné, napriek tomu, samozrejme, na vašu otázku odpoviem, ale vás neberiem ako niečo morálne, to, čo má právo rozhodovať a hovoriť, že toto je správne, alebo toto správne nie je. Pozrite si fotografie z Belehradu, aby ste vedeli, na čom máte vlastné ruky priložené. Dámy a páni, otázky sú formulované príliš sugestívne a vychádzajú z čierno-bieleho hodnotenia situácie na Ukrajine, ktoré nám ponúka väčšina našich periodík. Ja odmietam robiť propagandu alebo šíriť propagandu a riadiť sa tým, čo napíše denník Sme alebo niekto iný. Máme predsa na to dostatočné množstvo expertov, ktorí sedia či už na našom veľvyslanectve v Kyjeve, alebo ďalších ľudí, ktorí sa vyznajú v problematike Ukrajiny. Hlavná otázka, okolo ktorej vznikajú medzinárodné spory, je otázka budúcnosti ukrajinského štátu. O tom existujú rozličné názory, ktoré sa nielen nezhodujú, ale si dokonca otvorene protirečia, a pritom každá zo strán si sleduje svoje vlastné geopolitické ciele. Charakteristiku tohto sporu som ja už ponúkol veľakrát a zopakujem znovu, je to súboj západných krajín a Ruskej federácie o vplyv na Ukrajine, je to pre nás jednoducho videnie, ktoré nás oprávňuje potom na tie stanoviská, ktoré vo vzťahu k Ukrajine aj zastávame. Vláda Slovenskej republiky bola od samého začiatku... (Prerušenie vystúpenia predsedajúcou.)
Balódi, Ladislav, poslanec NR SR (2019-06-26):
Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov o výsledku prerokovania návrhu zákona. Národná rada Slovenskej republiky uznesením z 21. mája 2019 č. 1852 sa uzniesla prerokovať návrh v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 665 z 19. júna 2019 a Výbor Národnej rady Slovenskej republiky pre financie a rozpočet uznesením č. 425 z 13. júna 2019 zhodne odporúčajú návrh zákona schváliť. Výbor Národnej rady Slovenskej republiky pre vzdelávanie, vedu, mládež a šport uznesením č. 235 z 25. júna 2019 odporúča návrh zákona schváliť s pozmeňovacími a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o uvedených pozmeňujúcich a doplňujúcich návrhov pod bodmi 1 až 39 spoločne s odporúčaním ich schváliť. Gestorský výbor odporúča Národnej rade Slovenskej republiky návrh poslancov schváliť v znení pozmeňujúcich a doplňujúcich návrhov uvedených v tejto správe. Predmetná spoločná správa výborov bola schválená uznesením Výboru Národnej rady Slovenskej republiky pre vzdelávanie, mládež, vedu a šport 25. júna 2019 č. 236. Týmto uznesením ma výbor poveril, aby som na schôdzi Národnej rady Slovenskej republiky informoval o výsledku rokovania výborov a stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončil som. Prosím, otvorte všeobecnú rozpravu.
Laššáková, Jana, podpredsedníčka NR SR (2012-09-25):
Na vystúpenie pána poslanca s faktickými poznámkami páni poslanci Zajac, Kaník, Bagačka, Šedivcová, Vašečka, Viskupič, Fecko a Mikloško. Končím možnosť prihlásiť sa s faktickými poznámkami. Pán poslanec Zajac, nech sa páči.
Poliačik, Martin, poslanec NR SR (2019-02-08):
Ďakujem pekne. Pani poslankyňa, samozrejme, že tá otázka, že či tento svet bol najlepším z možných svetov po voľbách v roku 2016, ja si myslím, že rovnako ako aj my, tak aj vy riešite aktívne túto otázku. Myslím, že dôsledkom toho je tiež tá reč, ktorá práve zaznela, kedy už nie ako súčasť vládnucej koalície naplno pomenúvate aj problémy, ktoré sú v jej bytostnom vnútri. Je extrémne nebezpečné, práve tá časť, ktorú ste povedali, že spôsob, akým sú a budú volení kandidáti na ústavných sudcov a sudkyne, odrádza tých najlepších takpovediac na trhu, aby to vôbec skúšali. Lebo keď bude jasné, že tie pravidlá sú tam len formálne, že politická hra ich môže prerušiť a pretlačiť a môže im zabezpečiť, že neplatia, keď bude jasné, že konflikt záujmov neprekáža, keď žiadne písané, ani písané pravidlá v zásade neplatia, ak sa nájde väčšina, tak formálne sa dostávame do stavu totality a nie do stavu demokracie. Na uliciach na celom svete sa zhromažďujú stovky a tisíce ľudí, ktorí hovoria, že tento systém spôsobu vládnutia im nevyhovuje. Štatisticky na Slovensku stále viac ľudí tvrdí, že liberálna demokracia im vyhovuje iba za predpokladu, že z nej niečo majú. A my práve teraz neprispievame k tomu, aby sa to... (Prerušenie vystúpenia časomerom.)
Jurinová, Erika, podpredsedníčka NR SR (2015-05-21):
Vyhlasujem všeobecnú rozpravu za skončenú. Pán navrhovateľ chce zaujať stanovisko.
Ďurovčík, Emil, poslanec NR SR (2019-12-05):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Paška, Pavol, predseda NR SR (2014-03-26):
Faktické poznámky dvaja páni poslanci. Pán poslanec Martvoň.
P. Hrušovský, predseda NR SR: (2003-12-16):
(Hlasovanie.) 109 prítomných, 60 za návrh, 5 proti, 43 sa zdržalo, 1 nehlasoval. Pána Antona Szalaya Národná rada zvolila do Dozornej rady Sociálnej poisťovne. Do Dozornej rady Sociálnej poisťovne sme zvolili ako zástupcov navrhnutých reprezentatívnymi združeniami odborových zväzov a záujmovými združeniami občanov Moniku Vrábľovú a Antona Szalaya. Pani spoločná spravodajkyňa, tým sme odhlasovali všetky návrhy za vládu, za združenia. Ďakujem pánovi ministrovi, pani poslankyne Kláre Sárközy. Panie poslankyne, páni poslanci, zostávajú nám ešte dva body. (Ruch v sále.) Páni poslanci, prosil by som naozaj, keby sme dôstojným spôsobom, už sa opakujem, ukončili 20. schôdzu Národnej rady, poslednú schôdzu v tomto roku. Teraz pristúpime k rokovaniu o... (Hlasy z pléna.) Pán poslanec, nebojte sa, nezabudol som. Budeme rokovať o informácii o stave a efektívnosti vynaložených finančných zdrojov na projekty riešenia problematiky Rómov za obdobie rokov 1999 až 2003 . Prosím, aby z poverenia vlády Slovenskej republiky informáciu podal pán podpredseda vlády Pál Csáky. Nech sa páči.
Pročko, Jozef, poslanec NR SR (2024-05-09):
Ďakujem veľmi pekne. No, škoda, Raši už odišiel, išiel asi do Chorvátka na vilu. Musím povedať, že som si pozorne vypočul vás aj jeho. On mi kázal gúgliť, kde sme boli strašne zlí v tej pandémii, tak ja som našiel také, že Slovensko patrí v prvej vlne pandémie medzi najúspešnejšie krajiny a tak ďalej a tak ďalej. Ale gúglil som aj Rašiho a musím s vami súhlasiť, čo sa dialo v 2009, si Penta cez cyperské schránkové firmy platila 400 mil., zodpovedný Raši. Vláda SR schválila nákup pandemickej vakcíny pre prasaciu chrípku a v tom čase u nás tá registrácia nebola. Zodpovedný Raši, kšeftíky. Súťaž na 40-tisícovú štúdiu vyhrala firma Ernst & Young, zodpovedný Raši a tak ďalej a tak ďalej. Minister zdravotníctva Raši plánuje v čase finančnej krízy míňať, kde iní šetria, 800-tisíc na zlepšenie svojho imidžu a tak ďalej. No keď som si ja našiel Rašiho, mňa zaujala napríklad tá vila v tom Chorvátsku, on tvrdí, že to nie je jeho, že to je napísané na Juraja Fajtu a Fajta je ten týpek, ktorý, ktorý tie cétečká predražené robil za Rašiho, za Rašiho. Takže Raši si chodí do chorvátskej vily, to je presne ten istý princíp ako Peťo, Peťulo, Pešulo, náš prezident, ktorý vlastne nemá tu vilu, ale on tam bude chodiť žiť vo Vrakuni. Novotný poslanec NR SR obvinil z podvodu Richarda Rašiho v Košiciach a tak ďalej a tak ďalej. No ja som si vygúglil Rašiho a jeho politický život a hlavne jeho kamarátstvo s Paškom. Musím povedať, že to, čo predviedol, je odporný hyenizmus. Naozaj tak ako odporne sa tu správal k Dvořákovi, k pánovi Stachurovi, ku Krajčímu. A to, čo povedal o tých 20-tisícoch mŕtvych, to je taký hyenizmus, toto používate vy všetci. Vy všetci toto používate a zneužívate ľudské city. Vám sa to tak vráti. Raši, to bolo odporné a nechutné.
Danko, Andrej, predseda NR SR (2016-09-22):
Vážení páni poslanci, ešte raz poprosím o kľud v sále aj z úcty ku kolegovi, ktorý naozaj vystupuje, poprosím vás o kľud.
Chren, Martin, poslanec NR SR (2011-07-07):
Ďakujem veľmi pekne. Vážený pán predseda, vážený pán kolega Ondruš, je mi to tak trošku až hlúpe, že ako jeden z najmladších a zároveň najkratšie slúžiacich poslancov musím povedať, že naozaj sú chvíle, keď sa hanbím za to, že som v Národnej rade a že som poslancom. (Ruch v sále.) A to sú chvíle a sú to chvíle, keď namiesto toho, aby sa tu riešili naozaj skutočné problémy, aby sa riešili opilci na cestách, aby sa riešilo, je to reakcia na pána Ondruša, aby sa riešilo to, čo je obsahom, sa rieši forma, keď tento parlament a hlavne ľavé krídlo, opozícia, bučí, hučí, huláka a píska, keď sa z ľudí, ktorí absolútne nerešpektujú pravidlá rokovania, stávajú z okamihu na okamih procedurálni fetišisti, ktorí žiadajú znova a opakovane čítať a predkladať veci, ktoré majú pred sebou napísané. Neviem, psychológia označuje taký termín ako kognitívna disonancia, keď človek vidí dve úplne rozporuplné veci a musí sa s obidvoma stotožniť. Pán kolega Ondruš a pán podpredseda Fico, chcel by som vás požiadať, aby ste si vo svojom poslaneckom klube urobili poriadok a aby ste zachovávali dôstojnosť tohto parlamentu. Ďakujem.
Vitteková, Anna, poslankyňa NR SR (2012-05-15):
Ďakujem. Pán poslanec, na vašu adresu k pani JUDr. Kročianovej. Bola generálnou riaditeľkou Colného riaditeľstva Slovenskej republiky a bol ukončený s ňou služobný pomer práve vaším pánom ministrom Ing. Miklošom. Takže ak zistil takéto nedostatky, mal na ňu podať trestné oznámenia a mohli sa nimi zaoberať orgány činné v trestnom konaní.
Kollár, Boris, predseda NR SR (2021-06-23):
Ďakujem. S ďalšou faktickou poznámkou vystúpi pán poslanec Kotleba, nech sa páči, máte slovo.
Grausová, Natália, poslankyňa NR SR (2017-09-13):
Pani Verešová, obávam sa, že vami, vám spomínaných mladým ľuďom, žiaľ, sú systematicky vymývané mozgy. To je po prvé. Po druhé. Či... Spomínali ste tú platformu akúsi európsku. Či je v tejto platforme, chcem sa vás opýtať a odpovedzte mi, aj Francúzsko? Pokiaľ viem, doteraz Francúzsko oslavuje krvavé jatky, ktoré sa nazývajú Francúzska revolúcia. Ak je to tak, ak je tam aj Francúzsko, tak si myslím, že prijatie Ústavu pamäti národa do takejto európskej platformy je skôr hanbou ako cťou.
Danko, Andrej, predseda NR SR (2019-04-02):
Na vystúpenie pána poslanca je jedna faktická.
T. Cabaj, podpredseda NR SR: (2009-12-04):
S faktickou poznámkou pán poslanec Dušan Jarjabek, Pavol Minárik. Končím možnosť prihlásiť sa s faktickou poznámkou.
Bastrnák, Tibor, poslanec NR SR (2015-03-17):
Že nefungovala mi karta a hlasoval som za. Ďakujem pekne.
Sulík, Richard, predseda NR SR (2010-11-05):
Prepáčte, pán minister. Je 11.33 hodín. Ja teraz by som sa chcel spýtať, či je všeobecný súhlas s tým, keďže je navrhovateľ po ukončenej rozprave k poslednému bodu schôdze, tak mám návrh, že posunieme hlasovanie o pár minút. A potom radšej ukončíme schôdzu, ako to naťahovať. Dobre? (Odpovede z pléna.) Takže je súhlas. Tak, nech sa páči, prosím, pokračujte.
Blanár, Juraj, podpredseda NR SR (2022-06-22):
Vážené pani poslankyne, páni poslanci, vyhlasujem rozpravu za uzavretú. Chce sa v záverečnom slove vyjadriť pani navrhovateľka? Nie. Pán spravodajca takisto nie. Hlasovať o tomto návrhu zákona, pán spravodajca?
Hort, Milan, podpredseda NR SR (2011-07-12):
Ďakujem pekne. Otváram rozpravu. Nedostal som žiadnu písomnú prihlášku do rozpravy, a preto sa pýtam, kto sa hlási do rozpravy ústne? Pani poslankyňa Laššáková, ako spravodajkyňa, ako jediná. Uzatváram možnosť prihlásiť sa do rozpravy ústne. Prerušujem rokovanie o tomto bode programu. Ďakujem za bezhraničnú trpezlivosť pani ministerke, aj pani spravodajkyni, aj sebe a vyhlasujem prestávku do 17.10 hodiny. (Prestávka.) (Po prestávke.)
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 130, za 119, proti 9, 2 sa zdržali. Konštatujem, že uznesenie sme schválili . Nech sa páči, výbory a lehoty.
Figeľ, Ján, podpredseda NR SR (2015-11-27):
Ďakujem pekne. Martin Fecko.
P. Hrušovský, podpredseda NR SR: (2002-04-11):
(Hlasovanie.) Prítomných je 110 poslancov, za 94, proti 1, zdržalo sa 12, nehlasovali 3. Návrh sme schválili. Otváram rozpravu v rámci tretieho čítania . Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Nie je to tak. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku s odporúčaním gestorského výboru uvedený návrh zákona, pán predseda, schváliť. Hlasujeme. (Hlasovanie.) Prítomných je 112 poslancov, za 98, zdržalo sa 13, nehlasoval 1. Konštatujem, že sme schválili návrh na vydanie zákona o ochrane súkromia. Teraz poprosím pána poslanca Kresánka, ktorý bol povereným spravodajcom, aby uvádzal hlasovanie k prerokúvanému návrhu zákona v prvom čítaní o poskytnutí jednorazovej peňažnej sumy politických väzňom, osobám násilne odvlečeným do Sovietskeho zväzu, rehoľníčkam, rehoľníkom a kňazom internovaných v centralizovaných kláštoroch, zastreleným pri pokuse o opustenie územia Československa, usmrteným príslušníkmi Štátnej bezpečnosti, zastrelenými inváznymi jednotkami počas vpádu spojeneckých armád Varšavskej zmluvy a dlhodobo prenasledovaným a perzekvovaným občanom vedeným na tajnom zostane Ústredného výboru Komunistickej strany Československa . Pán poslanec. P. Kresánek, poslanec: Vážený pán predsedajúci, v rozprave vyplynul jeden procedurálny návrh pána poslanca Milana Horta, aby sme podľa § 73 ods. 3 písm. b) nepokračovali v prerokúvaní tohto návrhu zákona. Môžete dať o ňom ako o prvom hlasovať.
Ďuriš Nicholsonová, Lucia, podpredsedníčka NR SR (2017-06-14):
Pán spravodajca, nech sa páči, chcete ešte niečo dodať v rámci záverečného slova?
Laurenčík, Milan, podpredseda NR SR (2022-05-05):
Pani poslankyňa má doplňujúcu otázku. Nech sa páči.
Grendel, Gábor, podpredseda NR SR (2021-10-05):
Dávam možnosť prihlásiť sa do rozpravy ústne, ak má niekto z kolegov záujem. Nie. Vyhlasujem rozpravu za skončenú. Už hlási záverečné slovo. Pán navrhovateľ, nech sa páči.
Bublavý, Dušan, poslanec NR SR (2014-11-10):
Pán kolega, vy pravidelne a celkom fundovane kritizujete zo svojho pohľadu, ale je to naozaj len jednosmerné videnie a zabúdate úplne sám na seba. Pamätáte si, keď ste ako minister sociálnych vecí a rodiny potrebovali zdokonaliť svoju pamäť v angličtine a ste si objednali súkromný kurz v Anglicku za štátne úhrady? Z ministerstva práce, sociálnych vecí to bolo uhradené. A odhalil to váš štátny tajomník pán Beblavý. Ten keby to neprezradil, tak to nikto nevie. A doteraz to nie je z vašej strany normálne vysvetlené. A to je amorálne. A vy tu budete niekoho kritizovať? A vy ste zabudli úplne na to, že Hornonitrianske bane keď vás privítali, ste im návrhom svojho zákona zobrali invalidné dôchodky, keď bezrukým, beznohým ľuďom, ktorí vás prosili, aby ste ten zákon napravili, ste im povedali, že: „Máte jednu ruku a ešte jednu nohu.“ Vy ste úplne na to zabudli? Môžete sa hanbiť, pán Kaník, za to. Vy nemáte naozaj morálne právo niekoho kritizovať a niekoho chcieť odvolávať, lebo vás vtedy mali odvolať vaši vlastní. (Potlesk.)
Kotleba, Marian, poslanec NR SR (2018-09-19):
Pán kolega z SNS, teda na základe tohto, čo ste povedali, ja sa chcem spýtať, nebudeme to na nás, aby to nebolo, že osobné, ale sú, sú za nami kollárovci, použijem ich. Keď teda sa bude, sa upraví po tomto, čo ste vy povedali, keď Sloboda a Solidarita v pohode, tak Kollár a SME RODINA musí byť taktiež v pohode. (Reakcia z pléna.)
Goga, Ľudovít, poslanec NR SR (2021-10-22):
Pán predseda, dajte, prosím, hlasovať o tom, že Národná rada podľa čl. 86 písm. d) ústavy vyslovuje súhlas s uvedenou partnerskou dohodou a rozhodla, že táto dohoda je medzinárodnou zmluvou podľa čl. 7 ods. 5 ústavy, ktorá má prednosť pred zákonmi.
Laššáková, Jana, podpredsedníčka NR SR (2012-08-01):
Na vystúpenie pána poslanca sa neprihlásil žiaden poslanec s faktickou poznámkou. Teraz dávam slovo ďalšiemu rečníkovi pánovi poslancovi Froncovi. Nech sa páči, pán poslanec.
B. Bugár, podpredseda NR SR: (2004-05-11):
Takže prerušujem rokovanie, zajtra budeme pokračovať o 9.00 hodine v rokovaní. Takže zatiaľ dovidenia. (Prerušenie rokovania o 18.58 hodine.)
Choma, Igor, poslanec NR SR (2016-12-06):
Ďakujem pekne. Pán predsedajúci, dámy a páni, ja len naozaj veľmi krátko, nechcem nijakým spôsobom zdržiavať. Keďže pán Sloboda striehne, veľmi pekne ďakujem. Chcem dať na poriadok len to, čo som neprečítal správne, nemal som možnosť si to teda vypočuť zo záznamu, ale to je jedno. Ja to prečítam tak, aby naozaj sme podržali literu rokovacieho poriadku. Takže v článku I poznámky pod čiarou k odkazom 3a až 3c znejú, že: „3a) § 57 zákona č. 50/1976 Zb. v znení neskorších prepisov, 3b) § 139b ods. 4 a 5 zákona č. 50/1976 Zb. v znení neskorších predpisov a 3c) § 88a zákona č. 50/1976 Zb. v znení neskorších predpisov.“ Ďakujem pekne.
Šefčík, Marek, poslanec NR SR (2020-09-29):
Riešme to, v poriadku. Nech to rieši, nech to riešia vedci, lekári, riešme to. Ale moment... (Reakcie z pléna a zaznievanie gongu.) A toto je ten problém, že vy oponentovi skáčete do reči, vy poviete, že to je blbosť. Pani Záborskej v televíznej relácii poviete, že Záborská, teda v rozhlasovej, že Záborská hovorí hlúposti. Troška úcty k oponentovi, iba o to vás žiadam. V pohode to riešme, nech sa páči. Môžme to riešiť, môže to riešiť vedecká obec, lekárska obec, ale nie v tomto zákone, ktorý je prorodinný, prosociálny a ide pomáhať ženám. (Reakcia z pléna.) A znova skočenie do reči. Ale vám to neprekáža. Takto komunikujete bežne. A znova. (Reakcia z pléna.) Ďa... (Prerušenie vystúpenia časomerom.)
Bittó Cigániková, Jana, poslankyňa NR SR (2021-01-14):
Ďakujem veľmi pekne. Ja som chcela dať procedurálny alebo skôr požiadať vedenie Národnej rady o to, či by zvážili to akvárko pre novinárov dole vo foyer. Bola som tam niekoľkokrát. Je to epidemiologicky veľmi rizikové a možno by bolo lepšie naozaj to zrušiť a pustiť ich minimálne teda dole do toho terénu, lebo takto keď sú všetci na kope a potom sa ešte rozprávajú s jednotlivými poslancami, myslím si, že je to rizikovejšie, ako keď boli pustení do Národnej rady pri dodržiavaní tých všetkých ochranných opatrení a pri kontrole. Tak len to som chcela poprosiť o zváženie. Ďakujem pekne.
Grendel, Gábor, podpredseda NR SR (2021-02-26):
Prezentujme sa a hlasujme. (Hlasovanie.) Prítomných 118 poslancov, za 83, proti 35, nezdržal sa nikto, hlasovali všetci prítomní. Konštatujem, že sme tento návrh schválili. Nasleduje hlasovanie o návrhu uznesenia k návrhu na voľbu poslancov za členov výborov, ako ho máte v tlači 433. ( Hlasovanie o návrhu na voľbu poslancov Národnej rady Slovenskej republiky za členov výborov Národnej rady Slovenskej republiky , tlač 433.) Ideme rovno hlasovať, takže, prosím, prezentujme sa a hlasujme. (Hlasovanie.) Prítomných 118 poslancov, za 117, proti nikto, nezdržal sa nikto, 1 nehlasoval. Konštatujem, že Národná rada schválila navrhované uznesenie. Nasleduje ešte hlasovanie o návrhu poslancov Blanára, Fica, Kamenického a Blahu na prijatie uznesenia Národnej rady o okamžitom predložení návrhu národného plánu podpory obnovy a odolnosti na verejnú diskusiu, tlač 434. Prosím predsedu výboru pre európske záležitosti pána poslanca Tomáša Valáška, aby ako spoločný spravodajca hlasovanie o návrhu uznesenia Národnej rady uviedol. Ospravedlňujem sa, takže namiesto pána poslanca Valáška bude hlasovanie uvádzať pani poslankyňa Romana Tabák. Nech sa páči. (Hlasovanie o návrhu poslancov Národnej rady Slovenskej republiky Juraja Blanára, Roberta Fica, Ladislava Kamenického a Ľuboša Blahu na prijatie uznesenia Národnej rady Slovenskej republiky o okamžitom predložení návrhu národného plánu podpory obnovy a odolnosti na verejnú diskusiu , tlač 434.)
Kažimír, Peter, podpredseda vlády a minister financií SR (2015-04-15):
Všetci vieme, že toto je politická aréna a je to legitímne, len po tom, čo tu počujeme a asi budeme počuť, musíme si všetci dávať pozor, aby sa z arény nestala zoologická záhrada napríklad, a to je, všetci sa na tom  môžeme podieľať, tak to tak nerobme. Skúsim zostať vo vecnej rovine (povedané so smiechom), pokúsim sa o to. Ja chápem, že chcete hovoriť, že tisíckrát opakovaná lož sa stane pravdou, ale ako verejné financie majú svoje a-tri-bú-ty, to potvrdí aj medzinárodný expert, má to svoje atribúty. Aby nejaká operácia alebo nejaké rozhodnutie vlády, alebo hocikoho malo dopad na verejné financie, musí to plniť nejaké atribúty. Takže ešte raz, v štátnych finančných aktívach, že taká transcendentná kategória, mnohým ľuďom neznáma, ale sú to naozaj peniaze, je taká zásuvka, je taký šuflík, v ktorej sú peniaze, ktoré zaplatili banky, pretože sme sa o tom dohodli, mnohí z vás ste boli proti tomu, aby banky platili. Pamätám si, bol som tu opozičný poslanec, som predkladal návrh zákona, kde sme chceli oholiť banky, aby z peňazí bánk sa zachraňovali banky. Presadilo sa to, nechali ste si povedať, následne sme ten odvod zvýšili, je tam pol miliardy eur. Bude tam miliarda eur. Platia tieto peniaze. Z týchto peňazí, ktoré sú ale nedotknuteľné, lebo zo zákona som v Národnej rade, preboha, platí zákon, zo zákona ne môžeme tie peniaze použiť inak, ten účel musí byť splnený tak, ako je napísané v zákone. Keďže to tak je, meníme článok v predkladanej novele, kde to umožňujeme použiť na posilnenie kapitálu, navýšenie zákonného imania v danom prípade Slovenskej záručnej a rozvojovej banky, ktorá je zisková dnes, je zisková, nebola vždy zisková, nechcem o tom hovoriť, ale boli tam aj iné podmienky... (Prerušenie vystúpenia časomerom).
B. Bugár, podpredseda NR SR: (2004-01-22):
Teraz dávam slovo spravodajcovi, ktorého určil navrhnutý gestorský výbor, Petrovi Miššíkovi. Nech sa páči, pán poslanec, máte slovo.
Paška, Pavol, predseda NR SR (2012-06-20):
Pán poslanec Jasaň.
T. Cabaj, podpredseda NR SR: (2010-03-10):
Len musím vám pripomenúť, že už ste asi zabudli, keď ste boli vo vláde, nie je v právomoci ministra stiahnuť tento návrh. Vláda požiadala o skrátené legislatívne konanie a na základe toho parlament rozhodol, že bude v skrátenom legislatívnom konaní v tomto zákone pokračovať. Jedine uznesením vlády by bolo možné, nie rozhodnutím ministra stiahnuť tento návrh zákona z rokovania. Takže o tom niet čo diskutovať. S faktickými poznámkami sa hlásia pán poslanec Ďuračka, Záhumenský, Gabura, Kramplová, Golian, Rydlo, Simon. Končím možnosť prihlásiť sa s faktickou. Vystúpi pán poslanec Ďuračka.
Mikloš, Ivan, podpredseda vlády a minister financií SR (2011-10-19):
Ďakujem pekne. Vážený pán predsedajúci, panie poslankyne, páni poslanci, návrhom zákona sa do právneho poriadku Slovenskej republiky transponujú ustanovenia smernice Rady, ktorou sa vykonáva revidovaná Rámcová dohoda o rodičovskej dovolenke, podľa ktorej je potrebné v právnych predpisoch upraviť podmienky pre návrat colníčok a colníkov z rodičovskej dovolenky, ako aj oznamovaciu povinnosť colníčky alebo colníka pri nástupe na materskú dovolenku alebo rodičovskú dovolenku alebo pri návrate z takejto dovolenky. V nadväznosti na komunikáciu Európskej komisie v predsúdnej fáze, v rámci ktorej Európska komisia poukázala na právo Európskej únie o voľnom pohybe pracovníkov umožňujúce pracovať občanom v jednom členskom štáte a žiť v inom členskom štáte Európskej únie, sa vypúšťa jedna z podmienok prijatia štátneho občana Slovenskej republiky do štátnej služby colníkov, a to podmienka mať trvalý pobyt na území Slovenskej republiky. Z rovnakého dôvodu sa vypúšťa jeden z titulov na prepustenie colníka zo služobného pomeru. A to je teda trvalý pobyt colníka mimo územia Slovenskej republiky. Ďakujem za pozornosť.
P. Paška, predseda NR SR: (2008-09-10):
(Hlasovanie.) 141 prítomných, 138 za, 2 sa zdržali, 1 nehlasoval. Schválili sme pridelenie výborom a lehoty na prerokovanie. Pán poslanec Cabaj ako spravodajca uvedie hlasovanie v prvom čítaní – vládny návrh zákona, ktorým sa menia a dopĺňajú zákony v pôsobnosti Ministerstva vnútra Slovenskej republiky v súvislosti so zavedením meny euro v Slovenskej republike , je to tlač 723.
Dostál, Ondrej, poslanec NR SR (2018-10-23):
V reakcii na to, čo pán poslanec Baránik hovoril o príprave spoločného opozičného návrhu, pozmeňujúceho návrhu k novele ústavy a k tomu nedopatreniu pri jeho odovzdaní pánu ministrovi Gálovi, by som sa chcel aj za seba ospravedlniť pánu ministrovi Gálovi aj pánovi poslancovi Bernaťákovi a Kamenickému, lebo bol som s nimi dvoma v nedeľu v televíznej diskusii, a tvrdil som, že pán minister Gál dostal od opozície ten návrh už v priebehu, v priebehu týždňa, pretože takú som mal informáciu, čiže nebolo to z mojej strany nejaké vedomé zavádzanie, ale, ale nebola to ani, ani pravda. A mrzí ma to, ospravedlňujem sa a uvedomujem si, že je to, že je to vážna vec a že bolo by dobré, ak by bol aspoň niekoľkodňový priestor na diskusiu o tých návrhoch, tak verím, že využijeme, využijeme aspoň, aspoň rozpravu v pléne na to, aby, aby sme o týchto návrhoch diskutovali, pretože ten finálny text, samozrejme, že bol doručený až včera, čo, opakujem, je problém a ospravedlňujem sa. Ale, ale tie jednotlivé návrhy boli prezentované aj v minulosti, a teda nejde o to, že akú majú presnú legislatívnotechnickú formu, ale teda ide o ich vecnú stránku, a teda je to niečo, na čom sa dokázala zhodnúť celá demokratická, demokratická opozícia, a teda pokiaľ vláda a vládna koalícia nesúhlasí s pozmeňujúcimi návrhmi opozície, tak by bolo dobre, keby sme aspoň v pléne mohli o tom diskutovať a dozvedieť sa tie argumenty, pre ktoré vládna koalícia a jej poslanci nebudú... (Prerušenie vystúpenia časomerom.)
Bugár, Béla, podpredseda NR SR (2017-09-06):
Ďakujem pekne. Pán spravodajca, nech sa páči, máte slovo.
J. Brocka, poslanec: (2009-03-10):
No, pani Tóthová, ako chcete s nami diskutovať, bolo vidieť, ako sa správate ku schôdzam, napríklad k tej, ktorú iniciovala opozícia. Pýtate sa, že som k meritu veci nediskutoval, a spomenuli ste 44,2-percentný vymeriavací základ. No, pani kolegyňa, veď to som spomínal, ale účinnosť týchto ustanovení je od 1. januára 2010! Pani kolegyňa, a prečo o tom rokujeme v marci, 10. marca v skrátenom konaní? Je marec a toto vláda navrhuje s účinnosťou od 1. januára 2010. Rozumiete, prečo nesúhlasím v tejto veci so skráteným konaním? K pánu Horváthovi. Pán kolega, no, lebo tento návrh je guláš! Naozaj, sú tam opatrenia, s ktorými súhlasím, napríklad, aby od 1. apríla živnostníkom boli znížené poistné odvody, my navrhujeme, aby boli nielen živnostníkom, ale všetkým zamestnancov a zamestnávateľom znížené odvody. Ale napríklad to, čo pani Tóthová si všimla, že tam je iný vymeriavací základ, ale až v januári. Pán kolega, toto patrí do skráteného konania? No a, pán Jarjabek, pán kolega, vás už som počul aj lepšie vystupovať. Ak si vy myslíte, že my opozícia budeme vystupovať tak, že sa vám to bude páčiť, a len vtedy vystupovať, no tak budete ešte veľmi dlho čakať. Aspoň kým bude táto vláda pri moci. A teraz, pán kolega Senko, vraj že som sa veľmi nezapotil. (Povedané so smiechom.) No musím vám, pán kolega, povedať, že ja som sa nezapotil, ale myslím si, že ani vaša vláda sa veľmi nezapotila pri vypracovaní tých návrhov, ktoré nám poslala do Národnej rady. Pán kolega Halecký, no, ste sa pýtali to isté, že či som za, alebo nie. No je to veľký problém. Lebo v tom zákone je tretina... (Prerušenie vystúpenia časomierou.)
Zmajkovičová, Renáta, podpredsedníčka NR SR (2014-07-02):
Pán poslanec Hlina, prosím vás, reagujte na predrečníka a nereagujte na poslanca Číža a pánovi poslancovi Čížovi nešlo hlasovacie zariadenie. Takže, pán poslanec, nech sa páči, reagujte na rozpravu.
Danko, Andrej, podpredseda NR SR (2023-12-15):
Dvadsaťsedem faktických poznámok. Poslanec Lackovič.
P. Miššík, poslanec: (2007-11-27):
A ak dovolíte, vyjadrím sa k tomu ešte, čo hovoril pán predseda vlády o kríze parlamentarizmu. Myslím si, že kríza parlamentarizmu dnes bola prednesená v priamom prenose tu pri prejave pána predsedu vlády tak, že nehovoril k veci a napriek tomu, že nehovoril k veci a je rečníkom v zmysle rokovacieho poriadku, pani predsedajúca, pani podpredsedníčka parlamentu, mu neodobrala slovo a ani ho neupozornila. Prosím píše sa to v § 32 ods. 1 rokovacieho poriadku. Takže kde je kríza parlamentarizmu a kto ju vyvoláva?
Madej, Róbert, poslanec NR SR (2011-03-22):
Ďakujem veľmi pekne. Vážené pani poslankyne, vážení páni poslanci, dovoľte mi, aby som v krátkosti vystúpil k predmetnému zákonu, ktorý vrátil prezident Slovenskej republiky na opätovné prerokovanie. Dovoľujem si pripomenúť, že opäť ide o zákon, ktorý napráva nepodarok, ktorý bol schválený Národnou radou na návrh vlády Slovenskej republiky z dielne Ministerstva spravodlivosti Slovenskej republiky, keď týždeň... (Ruch v sále. Prerušenie vystúpenia predsedajúcim.)
Solymos, László, poslanec NR SR (2011-09-07):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady pre hospodárstvo, výstavbu a dopravu a, ďalej, aby za gestorský výbor určila hlasovaním Výbor Národnej rady pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Blanár, Juraj, podpredseda NR SR (2021-10-06):
Dávam možnosť prihlásiť sa ústne, vážené panie poslankyne, páni poslanci, do rozpravy. Pán poslanec Marian Kotleba, pán poslanec Marián Kéry, pán poslanec Martin Čepček, Ján Mičovský, Radovan Marcinčin, Andrej Stančík a Magdaléna Sulanová a Tomáš Taraba. Všetci, ktorí ste mali záujem sa prihlásiť, ste tam? Ak áno, uzatváram možnosť prihlásiť sa do ústnej rozpravy. Ako prvý vystúpi pán poslanec Marian Kotleba, nech sa páči.
Laurenčík, Milan, podpredseda NR SR (2022-06-17):
Ďakujem pekne. Pani poslankyňa, na vaše vystúpenie evidujem jednu faktickú poznámku. Nech sa páči, pán poslanec Ján Mičovský.
Dostál, Ondrej, poslanec NR SR (2018-06-18):
Vážený pán podpredseda Národnej rady, vážené kolegyne, kolegovia, tento zložito znejúci návrh zákona, ktorý tu pred chvíľou prečítal pán podpredseda Bugár, predkladajú poslanci Ondrej Dostál, Lucia Ďuriš Nicholsonová, Peter Osuský, Anna Zemanová a Radoslav Pavelka. Cieľom nami predkladaného návrhu zákona je, aby boli informačné, aby boli informácie z informačného systému o podporách poskytovaných Poľnohospodárskou platobnou agentúrou zverejňované spôsobom umožňujúcim hromadný prístup, teda neobmedzene, teda na internete bez obmedzení, ktoré sú dnes obsiahnuté v znení zákona, ktorý to upravuje. Návrh zákona nebude mať priamy odpad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Bude mať pozitívny vplyv na informatizáciu spoločnosti. Je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Viac o obsahu návrhu zákona by som rád povedal v rozprave, do ktorej sa hlásim ako prvý.
Dubovcová, Jana, poslankyňa NR SR (2010-12-08):
Prosím, dajte hlasovať o bode 3.
Blanár, Juraj, podpredseda NR SR (2021-10-06):
Ďakujem, pán navrhovateľ. Keďže ďalšia by mala vystúpiť pani poslankyňa Zemanová, ktorá sa nenachádza v rokovacej sále, stráca týmto možnosť vystúpiť v rozprave a vyhlasujem rozpravu za uzavretú. Predpokladám, že pán navrhovateľ už asi nebude mať záujem o záverečné slovo. Pán spravodajca, ešte vás poprosím, keby ste ohlásili termín hlasovania. (Reakcie z pléna.) Prepáčte. Ďakujem pekne za upozornenie. Čiže vidím, že tu je aj záujem o ústne prihlásenie sa do rozpravy. Takže dávam teraz tú možnosť. Nie je tomu tak, čiže cítil som to správne. Ale ďakujem v každom prípade. Tak predsa len pani poslankyňa Pivková sa prihlásila. Takže udeľujem slovo pani poslankyni Pivkovej a ospravedlňujem sa, rozprava ešte stále beží, ale môže sa stať. Nech sa páči.
Jurinová, Erika, podpredsedníčka NR SR (2015-02-12):
Pán poslanec Fecko.
Laššáková, Jana, podpredsedníčka NR SR (2013-01-31):
Pani podpredsedníčka Jurinová, nech sa páči.
Kaník, Ľudovít, poslanec NR SR (2011-10-19):
Ďakujem. Vážený pán podpredseda, dovoľte, aby som predložil spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení zákona č. 556/2010 Z. z. Tento návrh je pod tlačou 461. Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona, ktorým sa mení a dopĺňa tento spomínaný zákon, podáva nasledujúcu správu. Uvedený návrh zákona bol uznesením Národnej rady zo 6. septembra č. 566 pridelený na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady pre hospodárstvo, výstavbu a dopravu. Obidva tieto výbory prerokovali návrh zákona v lehote určenej uznesením Národnej rady. Poslanci, ktorí neboli členmi výboru, neoznámili v určenej lehote žiadne stanovisko k predmetnému návrhu zákona. V spoločnej správe sa v článku IV nachádzajú pozmeňujúce návrhy, ktoré boli prijaté na rokovaní týchto výborov. Všetky tieto pozmeňujúce návrhy gestorský výbor odporúča schváliť. Navrhuje hlasovať o nich spoločne s odporúčaním schváliť ich a celý návrh zákona odporúča Národnej rade schváliť v znení schválených pozmeňujúcich a doplňujúcich návrhov uvedených v tejto správe. Ďakujem za pozornosť.
Bugár, Béla, podpredseda NR SR (2016-04-22):
Pán poslanec, je to ináč na tej tabuli, kde idete do rokovačky, už tri dni ako upozornenie. To je jedna vec. Druhá vec. Tak sa predpokladá, že rokujeme do šestnástej. Ale teraz som to dostal, tak som to prečítal ešte raz, no tak, samozrejme, ja si tiež uvedomujem, že niektorí nečítajú všetky oznamy, ale možnože by sme si mali na to zvyknúť. Nech sa páči, pán poslanec, máte slovo.
Grendel, Gábor, poslanec NR SR (2019-01-31):
Ďakujem pekne. Pani ministerka, samozrejme oceňujem postup vo vyšetrovaní aj obvinenie a návrh na väzobné stíhanie podozrivých z vykonávania a čiastočne aj z objednania vraždy Jána Kuciaka a Martiny Kušnírovej. To bezpochyby. Na druhej strane logika veci hovorí, že ak by k žiadnej lustrácii v policajných systémoch Jána Kuciaka nedošlo, predpokladám, že pán Gašpar by neukončil svoje pôsobenie ako váš poradca. Čiže vychádzam z logiky veci, že asi k nejakej lustrácii došlo. Či s vedomím pána Gašpara alebo bez, to nech preverí inšpekcia ministerstva vnútra, absolútne súhlasím. Ale predpokladám, že to, že k lustrácii došlo, to je holý fakt. Ináč by ste asi neukončili spoluprácu s pánom Gašparom. A áno, nech inšpekcia vyšetrí, či s jeho vedomím, či bez jeho vedomia, či to bola sólo akcia niekoho iného a tak ďalej. Doplňujúca otázka je v podstate taká už skôr technická, či teda sekcia kontroly inšpekčnej služby začala trestné stíhanie vo veci alebo v akom štádiu je preverenie tých skutočností, na ktoré som sa pýtal a na ktoré ste povedali, že je to vecou inšpekcie.
R. Madej, poslanec: (2008-02-13):
Pán predseda, prosím, dajte hlasovať o návrhu uznesenia Národnej rady Slovenskej republiky k návrhu vlády Slovenskej republiky na skrátené legislatívne konanie o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov (tlač 552). Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov Národná rada Slovenskej republiky prerokuje v skrátenom legislatívnom konaní na 19. schôdzi. Pán predseda, prosím, dajte...
P. Hrušovský, predseda NR SR: (2005-06-30):
(Hlasovanie.) 137 prítomných, 42 za, 18 proti, 75 sa zdržalo, 2 nehlasovali. Neschválili sme návrh.
Remišová, Veronika, poslankyňa NR SR (2017-06-20):
Pán Glváč, ako právnik a amatérsky matematik by ste nemali porušovať zákon, ktorý ste si sami schválili, aj ste ho teda pretlačili sem do parlamentu, ktorým je rokovací poriadok, ináč zaujímavý príspevok k správe generálneho prokurátora. A čo sa týka tých počtov, to už povedal kolega Dostál, 95 skrátka je 95. Keď spočítame všetky strany, ktoré volili generálneho riaditeľa RTVS, boli ste to vy, bol to MOST, bol to SNS a boli to túto táto fašistická strana. Takže, žiaľ, je to skrátka váš štvrtý koaličný partner, a ako som povedala, strana, Kotlebova strana sa rozhodne nemusí obávať žiadneho zrušenia alebo nejakých represií z vašej strany, lebo vy už ste nám dokázali, že skrátka vy hlasy potrebujete, a keď vám chýbajú, tak s neváhate na nich obrátiť.
Hrnčiar, Andrej, podpredseda NR SR (2019-09-25):
Pán poslanec Simon.
Jurinová, Erika, podpredsedníčka NR SR (2015-02-18):
O slovo v zmysle rokovacieho poriadku požiadal pán poslanec Lipšic ako predkladateľ.
Bugár, Béla, podpredseda NR SR (2017-12-12):
Ďakujem, pán spravodaj..., teda, pán navrhovateľ. Teraz dávam slovo pani spravodajkyni z navrhnutého výboru pani poslankyni Kaščákovej.
Laššáková, Jana, podpredsedníčka NR SR (2015-06-24):
Pán poslanec Poliačik, nech sa páči.
Sulík, Richard, predseda NR SR (2011-02-04):
Ďakujem. Ďalší rečník v poradí je pán poslanec Madej, nech sa páči.
Kaščáková, Renáta, poslankyňa NR SR (2017-04-05):
Ďakujem. Tiež považujem za dôležité aj z tohto miesta povedať, že ja som bola rovnako jednou z tých 7, ktorí sme nehlasovali za vládny návrh, a mojím dôvodom bolo to, že pociťujem úctu k Róbertovi Remiášovi. Nehlasovala som za tento návrh z úcty k tomuto človeku, k tejto obeti obludného systému mečiarizmu, a preto, lebo by som si veľmi želala, aby jeho hanebná vražda bola raz vyšetrená a skutoční vinníci potrestaní. Hlasovaním o vládnom návrhu sme významne zariskovali, že sa tak nestane. Ukážu nám to najbližšie týždne, resp. tých 60 dní, v ktorých bude Ústavný súd rozhodovať. Ale za seba musím povedať, že Ústavnému súdu v tom zložení, v akom pracuje dnes, pretože je zložený z pohrobkov mečiarizmu, ktorým, jednoducho mu neverím. Takémuto Ústavnému súdu neverím. Je to môj pocit a ten ma viedol k tomu, aby som hlasovala tak, ako som hlasovala. Podobne ako Peter Osuský, aj ja si ale z hĺbky duše želám, aby som sa hlboko mýlila a aby tieto skutky boli naozaj potrestané. Aj keď tomu neverím, ale istá nádej tu možno je, takže skloním hlavu pred tým riešením, ktoré naozaj odhalí skutočných vinníkov, ak sa tak stane.
Kmec, Stanislav, poslanec NR SR (2019-10-22):
Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o organizácii činnosti vlády a organizácii ústrednej štátnej správy (tlač 1727). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Hrnčiar, Andrej, podpredseda NR SR (2016-09-22):
Ďakujem. Otázka č. 6, poslankyňa Silia Shahzad sa pýta ministra práce, sociálnych vecí a rodiny Slovenskej republiky Jána Richtera: „V poslednom období je ministerstvo práce spájané s niekoľkými závažnými kauzami, ako prípad Marko, Resocializačné centrum v Galante či medializovanie prípadov o priznávaní príspevkov na kompenzáciu, ako bol prípad onkologicky chorého chlapca Ferka, ktorému sa príspevok najprv nepriznal a následne úrad práce chybu priznal. Z týchto všetkých prípadov sa dá tušiť, že nejde len o individuálne zlyhávanie. Má ministerstvo práce, sociálnych vecí a rodiny v pláne zisťovať postupy na jednotlivých pracoviskách a zaviesť opatrenia, ktoré by zlepšili fungovanie týchto pracovísk?“